Spoštovani starši in vsi, ki želite sodelovati v akciji,

**od 14. marca 2016 do 20. aprila 2016** organizirajo podjetje Saubermacher – Komunala Murska Sobota d.o.o., družba Zeos d.o.o. in Radio Murski val v sodelovanju z vami veliko nagradno **akcijo zbiranja odpadne električne in elektronske opreme**, ki smo jo poimenovali

**»ODPADNO JE UPORABNO«**

**Pomagajte vašim otrokom, da zberejo čim več e-odpadkov, saj bo zmagovalna šola nagrajena s koncertom znanega slovenskega glasbenika.** Pobrskajte po predalih, kleteh, garažah, podstrešjih, v službi… Zbiramo:

* velike gospodinjske aparate (hladilnike, zamrzovalne skrinje in omare, štedilnike, pralne stroje, sušilne stroje, pomivalne stroje, pečice, električne radiatorje, mikrovalovne pečice…),
* TV aparate in računalniške monitorje,
* male gospodinjske aparate (sesalnike, električno orodje, tiskalnike, računalnike, mikserje, radio aparate, likalnike, mlinčke, elektronske tehtnice, električne metle, naprave za cvrtje…),
* drobne aparate (telefone, mobilne telefone, polnilce, električne igrače, MP3 predvajalnike, brivnike, fene, tipkovnice, računalniške miške, električne zobne ščetke, USB ključe…),
* sijalke (žarnice) in
* baterije.

Če imate **večje aparate** vas prosimo, da jih **pripeljete v zbirne centre** za ločeno zbiranje odpadkov, ki jih upravlja podjetje Saubermacher – Komunala Murska Sobota d.o.o.. **Tam povejte, da ste jih prinesli za OŠ Beltinci.**

**Učenci naj** **manjše aparate prinesejo v šolo po navodilih učiteljev.**

Vsak, ki bo v času akcije v zbirnih centrih oddal OEEO in/ali OPBA ter izpolnil in oddal kupon, bo sodeloval v nagradnem žrebanju. Več o akciji si lahko preberete na spletni strani <http://www.saubermacher-komunala.si> in <http://zeos.si/sl>.

Hvala, da nam boste pomagali pri ozaveščanju naših najmlajših o pomembnosti ločenega zbiranja in recikliranja odpadkov za lepši jutri.

**USTVARJAMO ZDRAVO OKOLJE**

Zaposleni in učenci OŠ Beltinci